สถาบันชีววิทยาศาสตร์โมเลกุล มหาวิทยาลัยมหิดล

สถาบันชีววิทยาศาสตร์โมเลกุล มหาวิทยาลัยมหิดล มีฐานะเทียบเท่าคณะหนึ่งในมหาวิทยาลัยมหิดล  เป็นสถาบันวิจัยที่มีความเป็นเลิศด้านการวิจัย ทางด้านชีววิทยาศาสตร์ระดับโมเลกุล และสนับสนุนภารกิจหลักด้านการวิจัย การจัดการเรียนการสอนในระดับบัณฑิตศึกษา การบริการวิชาการสู่สังคม  ปัจจุบันจัดการเรียนการสอนในระดับปริญญาดุษฎีบัณฑิตและมหาบัณฑิต

 ประวัติความเป็นมา 
สถาบันชีววิทยาศาสตร์โมเลกุล มหาวิทยาลัยมหิดล เป็นการควบรวมของหน่วยงานทั้ง 2 หน่วยงาน คือ "สถาบันวิจัยและพัฒนาวิทยาศาสตร์และเทคโนโลยี" และ "สถาบันอณูชีววิทยาและพันธุศาสตร์" 

ปี พ.ศ. 2524 จัดตั้ง "สถาบันวิจัยและพัฒนาวิทยาศาสตร์และเทคโนโลยี "  เพื่อสนับสนุนให้คณาจารย์และนักวิชาการของมหาวิทยาลัยได้ทำงานค้นคว้าวิจัยทางด้านชีววิทยาศาสตร์ระดับโมเลกุล ราชกิจจานุเบกษา ,ประกาศทบวงมหาวิทยาลัย เรื่อง การแบ่งส่วนราชการและภาควิชาในมหาวิทยาลัยมหิดล (ฉบับที่ 2) พ.ศ. 2524, 19 ธันวาคม พ.ศ. 2524

ปี พ.ศ. 2535 ได้รับการสนับสนุนให้เกิดการสร้างอาคารวิจัยอย่างเต็มรูปแบบขึ้นในพื้นที่ของศาลายา ด้วยงบประมาณก่อสร้างประมาณ 392 ล้านบาท พร้อมครุภัณฑ์อีก 24 ล้านบาท โดยถือเป็นอาคารหลังแรกและเป็นศูนย์รวมของการมีห้องปฏิบัติการวิจัยในสาขาต่างๆอย่างครบถ้วน

"สถาบันอณูชีววิทยาและพันธุศาสตร์" จัดตั้งขึ้นเมื่อปี พ.ศ. 2540 ตามประกาศในราชกิจจานุเบกษา ลงวันที่ 2 ตุลาคม พ.ศ. 2540 เพื่อเป็นแหล่งผลิต วิจัย พัฒนาและเป็นหน่วยงานกลางทางวิชาการด้านอณูวิทยาพันธุศาสตร์ และพันธุศาสตร์ ราชกิจจานุเบกษา ,พระราชกฤษฎีกาจัดตั้งส่วนราชการในมหาวิทยาลัยมหิดล ทบวงมหาวิทยาลัย พ.ศ. 2540, 2 ตุลาคม พ.ศ. 2540

ต่อมา "สถาบันวิจัยและพัฒนาวิทยาศาสตร์และเทคโนโลยี" และ "สถาบันอณูชีววิทยาและพันธุศาสตร์" ได้รับการปรับโครงสร้างของส่วนงานภายในมหาวิทยาลัย เมื่อวันที่ 20 พฤษภาคม พ.ศ. 2552 ตามประกาศมหาวิทยาลัยมหิดล เรื่องการจัดตั้งส่วนงานของ มหาวิทยาลัยมหิดล พ.ศ. 2552  เป็น "สถาบันชีววิทยาศาสตร์โมเลกุล มหาวิทยาลัยมหิดล" ราชกิจจานุเบกษา ,ประกาศมหาวิทยาลัยมหิดล เรื่อง การจัดตั้งส่วนงานของมหาวิทยาลัยมหิดล พ.ศ. 2552, 20 พฤษภาคม พ.ศ. 2552

สถาบันชีววิทยาศาสตร์โมเลกุล มหาวิทยาลัยมหิดล เป็นจุดเริ่มต้นของการบ่มเพาะงานวิจัยในระดับแนวหน้าของมหาวิทยาลัยและของประเทศจำนวนมาก ไม่ว่าจะเป็นงานวิจัยทางด้านการแพทย์และวิทยาศาสตร์การแพทย์เกี่ยวกับโรคที่พบบ่อยในประเทศไทย เช่น ธาลัสซีเมีย และไข้เลือดออก ไปจนถึงด้านเทคโนโลยีชีวภาพเพื่อคนไทย อาทิ ความหลากหลายทางชีวภาพ ยางพารา มันสำปะหลัง กุ้ง และเทคโนโลยีในการควบคุมประชากรยุง เป็นต้น งานวิจัยและพัฒนาจำนวนหนึ่งมีมูลค่าสูงในเชิงพาณิชย์ โดยเฉพาะวัคซีน ยาขับเหล็ก และเทคโนโลยีชีวภาพกุ้ง นอกจากนี้ งานวิจัยที่เกี่ยวข้องกับอาหาร ยารักษาโรค การวินิจฉัยโรค และวัคซีนของสถาบันฯ ยังเป็นผลงานที่มีผลกระทบสูง สร้างรายได้ให้แก่สถาบันฯ และมหาวิทยาลัยมหิดล และยังสามารถตอบเป้าหมายการพัฒนาสากลที่เรียกว่า เป้าหมายการพัฒนาที่ยั่งยืน หรือ Sustainable Development Goals (SDG) ได้เป็นอย่างดี ไม่ว่าจะเป็นเรื่องการสร้างความมั่นคงทางอาหาร และการส่งเสริมความเป็นอยู่ที่ดีของประชาชน

 ทำเนียบผู้อำนวยการ 
 <span style="color:Black"> สถาบันวิจัยและพัฒนาวิทยาศาสตร์และเทคโนโลยี  มหาวิทยาลัยมหิดล  รายนามผู้อำนวยการสถาบัน  วาระการดำรงตำแหน่ง 1. ศาสตราจารย์ ดร. นายแพทย์ณัฐ ภมรประวัติ พ.ศ. 2524 - พ.ศ. 2527  2. ศาสตราจารย์เกียรติคุณ ดร.สิรินทร์ พิบูลนิยม พ.ศ. 2528 - พ.ศ. 2540  3. ศาสตราจารย์เกียรติคุณ ดร.สกล พันธุ์ยิ้ม พ.ศ. 2541 - พ.ศ. 2544  <span style="color:Black"> สถาบันอณูชีววิทยาและพันธุศาสตร์  มหาวิทยาลัยมหิดล  รายนามผู้อำนวยการสถาบัน  วาระการดำรงตำแหน่ง 4. ศาสตราจารย์เกียรติคุณ ดร.สกล พันธุ์ยิ้ม พ.ศ. 2544 - พ.ศ. 2545  5. ศาสตราจารย์ ดร.นพ.กนก ภาวสุทธิไพศิฐ พ.ศ. 2545 - พ.ศ. 2548  <span style="color:Black"> สถาบันชีววิทยาศาสตร์โมเลกุล  มหาวิทยาลัยมหิดล  รายนามผู้อำนวยการสถาบัน  วาระการดำรงตำแหน่ง 1. ศาสตราจารย์ ดร. นายแพทย์ ประเสริฐ เอื้อวรากุล 20 พฤษภาคม พ.ศ. 2552 - 15 ตุลาคม พ.ศ. 2555 (วาระที่ 1)17 ตุลาคม พ.ศ. 2555 - 16 ตุลาคม พ.ศ. 2559 (วาระที่ 2) คำสั่งสภามหาวิทยาลัยมหิดล ที่ 50/2555,เรื่องแต่งตั้งผู้อำนวยการสถาบันชีววิทยาศาสตร์โมเลกุล, 17 ตุลาคม พ.ศ. 2555 2. ศาสตราจารย์ ดร. นายแพทย์ นรัตถพล เจริญพันธุ์ 17 พฤศจิกายน พ.ศ. 2559 - 16 พฤศจิกายน พ.ศ. 2563 คำสั่งสภามหาวิทยาลัยมหิดล ที่ 45/2559,เรื่องแต่งตั้งผู้อำนวยการสถาบันชีววิทยาศาสตร์โมเลกุล, 16 พฤศจิกายน พ.ศ. 255917 พฤศจิกายน พ.ศ. 2563 - 16 พฤศจิกายน พ.ศ. 2567 คำสั่งสภามหาวิทยาลัยมหิดล ที่ 48/2563,เรื่องแต่งตั้งผู้อำนวยการสถาบันชีววิทยาศาสตร์โมเลกุล, 21 กันยายน พ.ศ. 25633. รองศาสตราจารย์ ดร. ม.ล.เสาวรส สวัสดิวัฒน์17 พฤศจิกายน พ.ศ. 2567 - ปัจจุบัน

หลักสูตรการศึกษา
ระดับปริญญามหาบัณฑิต 
เปิดสอนจำนวน 2 หลักสูตร ได้แก่
 หลักสูตรวิทยาศาสตรมหาบัณฑิต สาขาวิชาประสาทวิทยาศาสตร์ (หลักสูตรนานาชาติ)
 หลักสูตรวิทยาศาสตรมหาบัณฑิต สาขาวิชาชีววิทยาศาสตร์ระดับโมเลกุลและเชิงบูรณาการ (หลักสูตรนานาชาติ) (หลักสูตรพหุวิทยาการ)

ระดับปริญญาดุษฎีบัณฑิต
เปิดสอนจำนวน 2 หลักสูตร คือ
 หลักสูตรปรัชญาดุษฎีบัณฑิต สาขาวิชาประสาทวิทยาศาสตร์ (หลักสูตรนานาชาติ)
 หลักสูตรปรัชญาดุษฎีบัณฑิต สาขาวิชาชีววิทยาศาสตร์ระดับโมเลกุลและเชิงบูรณาการ (หลักสูตรนานาชาติ) (หลักสูตรพหุวิทยาการ) 

  ศูนย์วิจัยและกลุ่มสาขาวิชา  
สถาบันชีววิทยาศาสตร์โมเลกุลประกอบด้วย 5 ศูนย์วิจัย และ 1 กลุ่มสาขาวิชา ได้แก่

 ศูนย์วิจัยธาลัสซีเมีย
 ศูนย์วิจัยประสาทวิทยาศาสตร์
 ศูนย์วิจัยและพัฒนาวัคซีน
ศูนย์วิจัยประยุกต์และพัฒนานวัตกรรมกุ้ง
ศูนย์วิจัยชีววัตถุการแพทย์ชั้นสูงเพื่อการรักษา
 กลุ่มสาขาวิชาชีววิทยาศาสตร์ระดับโมเลกุล

 อ้างอิง 

 แหล่งข้อมูลอื่น 
 สถาบันชีววิทยาศาสตร์โมเลกุล 

หมวดหมู่:หน่วยงานในมหาวิทยาลัยมหิดล
สถาบันชีววิทยาศาสตร์โมเลกุล
หมวดหมู่:สถาบันชีววิทยาศาสตร์โมเลกุล มหาวิทยาลัยมหิดล